[{"text_idx": "#000000", "text": "La Esperantisto de la Jaro"}, {"text_idx": "#000002", "text": "En 1998 la internacia sendependa magazino La Ondo de Esperanto decidis s\u0302topi la brec\u0302on kaj iniciatis la proklamon de La esperantisto de la jaro. Per tiu honora titolo estas distingata persono, kiu je la koncerna jaro plej multe kontribuis al Esperanto. Pri la efektivigo de la projekto zorgas du komisionoj \u2014 kandidatiga kaj elekta \u2014 en kiuj kunlaboras kompetentaj personoj, g\u0302uantaj internacian rekonon kaj prestig\u0302on, entute: trideko da personoj \u2013 nunaj kaj eksaj aktivuloj de UEA, SAT, Civito, redaktoroj, sendependaj ekspertoj."}, {"text_idx": "#000004", "text": "La skota poeto William Auld estis proklamita la Esperantisto de la Jaro 1998. La proklamo rekonas la tiujarajn meritojn kaj atingojn de William Auld, interalie, la vastan amaskomunikilan eh\u0302on pro lia kandidatigo al la literatura Nobel-premio; la kompletigon de la kolosa tradukprojekto Tolkien en Esperanto; la prudenton kaj volfirmon en la afero pri La Manto. Krome, la elekto estis bona komenco por la Jubilea Jaro de Auld, kiu 75-jarig\u0302is en 1999."}, {"text_idx": "#000006", "text": "La Au\u0306stralia juristo Kep Enderby, prezidanto de UEA kaj de Esperanta Jura Asocio, ig\u0302is la Esperantisto de la Jaro 1999. Tiu c\u0302i proklamo rekonis la meritojn de Kep Enderby en la fortikigo de Esperantujo (aktiva partopreno en multaj kongresoj kaj tre grava parolado en la Berlina kunsido de la Strategia Forumo de la Esperanto-komunumo) kaj en la eksteraj rilatoj (precipe aktivado en la Internacia Konferenco de Neregistaraj Organizaj\u0302oj en Seulo)."}, {"text_idx": "#000008", "text": "Hans Bakker (Nederlando) meritis la rekonon pro la sukcesoj en la agado por Esperanto en Afriko."}, {"text_idx": "#000010", "text": "Jouko Lindstedt (Finnlando) estis distingita pro la prizorgo de interreta BJA-listo, okazigo de seminario dedic\u0302ita al la 20-jarig\u0302o de la Manifesto de Rauma kaj pro la Hejma Vortaro, redaktita de li, kiu estis disvendita nau\u0306 monatojn post la eldono kaj represita post la Tel-Aviva UK."}, {"text_idx": "#000012", "text": "En la sekva jaro c\u0302i tiu regulo estis aplikita: Osmo Buller estis elektita la Esperantisto de la Jaro 2001, c\u0302ar li ricevis pli multajn kandidatigojn ol Claude Piron, kiu ricevis same multajn voc\u0302ojn. Osmo Buller per sia demisio en 2001 finis la rezultoric\u0302an dej\u0302orperiodon kiel G\u0302enerala Direktoro de UEA. Dank\u2019 al li la Gazetaraj Komunikoj de UEA regule kaj objektive informas la esperantistaron pri UEA. Lia tiujara restado en C\u0302inio kaj Litovio aktivigis la movadon tie kaj faris la rilaton de au\u0306toritatoj en tiuj du landoj pli favora al Esperanto."}, {"text_idx": "#000013", "text": "[En la postaj jaroj la Esperantisto de la Jaro c\u0302iam estis elektita sen apliki c\u0302i tiun regulon.]"}, {"text_idx": "#000015", "text": "Dafydd ap Fergus, nun pli konata kiel Dafydd ab Iago, kimra j\u0302urnalisto laboranta en Bruselo, estis proklamita kiel la Esperantisto de la Jaro 2003. La internacia j\u0302urio elektis lin pro lia tre aktiva informa laboro en la Brusela Komunikad-Centro."}, {"text_idx": "#000016", "text": "La germana profesoro Helmar Frank, prezidanto de la Akademio Internacia de la Sciencoj (AIS), estis proklamita kiel la Esperantisto de la Jaro 2004 pro la sukcesa kunordigo de la agadoj de AIS kaj de ties Universitataj Sesioj kaj pro tiujara lanc\u0302o de LEUKAIS (Libera Eu\u0306ropia Universitato Kelemantia de AIS en Koma\u0301rno, Slovakio), unu el kies tri fondo-rektoroj li estas."}, {"text_idx": "#000017", "text": "La Kau\u0306na advokato Povilas Jegorovas, prezidanto de la Litova Esperanto-Asocio, estis proklamita la Esperantisto de la Jaro 2005 pro la bonega preparado kaj sukcesa realigo de la 90a Universala Kongreso de Esperanto kaj de la 4a Nitobe-Simpozio en Vilno; pro la ekzemplodonaj rilatoj kun litoviaj au\u0306toritatoj, intelektuloj kaj amaskomunikiloj, danke al kiuj Esperanto progresis en Litovio; kaj pro la kunordigo de eldonado de gravaj libroj pri Esperanto en la litova lingvo."}, {"text_idx": "#000018", "text": "La sveda esperantisto Bertilo Wennergren, log\u0302anta en Koreio, estis proklamita la Esperantisto de la Jaro 2006 pro la Plena Manlibro de Esperanta Gramatiko (PMEG). Estis la dua fojo, post la elekto de Duc Goninaz, ke elektig\u0302is au\u0306toro de grava libro."}, {"text_idx": "#000019", "text": "La germana esperantisto Peter Zilvar, prezidanto de Esperanto-Societo Sudharz, gvidanto de la Germana Esperanto-Centro en Herzberg estis proklamita la Esperantisto de la Jaro 2007 pro diversflanka agado por kaj per Esperanto en Herzberg \u2014 la Esperanto-urbo. Lia agado estis intensa ankau\u0306 en 2007: serio de altnivelaj seminarioj kaj ekzamen-sesioj, starigo de novaj ZEOj, imitinda loka informado pri Esperanto, evoluigo de kunlaboro inter Herzberg kaj Go\u0301ra kaj alia aktivado per kaj por Esperanto."}, {"text_idx": "#000020", "text": "D-rino Ilona Koutny, hungarino log\u0302anta en Pollando, estis proklamita la Esperantisto de la Jaro 2008 pro la kompetenta kaj sukcesa gvidado de la Interlingvistikaj Studoj c\u0302e la Universitato Adam Mickiewicz (UAM) en Poznan\u0301. Tiujare s\u0302i aparte meritis rekonon pro la dekjarig\u0302o de la Studoj, pro la ekzamensesio de la tria grupo, pro la unua instrurajta ekzameno kune kun ILEI, pro la komenco de la kvara grupo, kaj speciale pro la simpozio \u201cLingvistikaj kaj kulturaj aspektoj de interlingvistiko\u201c, kiun s\u0302i pretigis kaj efektivigis en septembre 2008 c\u0302e UAM."}, {"text_idx": "#000021", "text": "C\u0302i tiu elekto estas duoble rimarkinda. Unue, Ilona Koutny estis la unua virino, kiu ricevis la titolon La Esperantisto de la Jaro. Due, s\u0302i ricevis rekorde multajn voc\u0302ojn kompare kun la aliaj kandidatoj \u2014 trioble pli ol tiu, kiu okupis la duan lokon."}, {"text_idx": "#000022", "text": "Aleksander Korj\u0302enkov, Ruslanda j\u0302urnalisto, verkisto kaj redaktoro de La Ondo de Esperanto, estis proklamita la Esperantisto de la Jaro 2009 pro la ampleksa kaj zorga esplorado de la vivo, verkoj kaj ideoj de Zamenhof kaj pro tiutemaj verkoj kaj prelegoj, speciale pro la libro Homarano, aperinta tiujare okaze de la 94a Universala Kongreso de Esperanto en Bjalistoko."}, {"text_idx": "#000024", "text": "Dennis Keefe, Usona instruisto, nun en la universitato en Nankino (C\u0302inio), internacie konata iniciatinto de Lingvaj Festivaloj, estis proklamita la Esperantisto de la Jaro 2011 pro la universitat-nivela disvastigo de Esperanto en C\u0302inio kaj pro la evoluigo de la projekto \u201cEsperanto-Insulo\u201d en Hajnano."}, {"text_idx": "#000025", "text": "Interalie, Dennis Keefe ripetis la atingon de Ilona Koutny kun la plej granda distanco dis de la dua kandidato."}, {"text_idx": "#000026", "text": "Peter Bala\u0301z\u030c, 33-jara slovaka esperantisto, kunordiganto de la asocio Edukado@Interreto (E@I) estis proklamita la Esperantisto de la Jaro 2012 pro starigo, evoluigo kaj prizorgo de gravaj retaj projektoj; modela kunlaboro kun landaj kaj Eu\u0306ropaj instancoj; okazigo de la Somera Esperanto-Lernejo kaj de la scienca konferenco KAEST; eldono de gravaj diskoj, libroj, bros\u0302uroj kaj filmoj en/pri Esperanto; kaj pro tio, ke li sukcesas stimuli kaj (re)aktivigi multajn talentajn gejunulojn, kiuj sen tio eble perdus intereson pri Esperanto."}, {"text_idx": "#000031", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000033", "text": "Musklaku la kovrilon por legi pliajn informojn."}]